open-index/open-wikipedia-markdown huggingface dataset:
Аналфабетски курсеви

мини|253x253пкс|Најава за Аналфабетски курсеви во Битола
**Аналфабетски курсеви** — основен облик за описменување на возрасното население. Президиумот на АСНОМ, на седницата одржана од 2 до 5 септември, 1944 година, донел решение за организирање на вакви курсеви во Македонија. Курсевите се одржувале во вечерните часови, а ги посетувале лица од 12 до 45 годинишна возраст. Биле организирани во првите години по ослободувањето и преку нив се описменил голем дел од неписменото возрасно население.

Македонија, во која се зародила словенската писменост пред повеќе од милениум години, по ослободувањето се нашла во состојба со околу 75% неписмено население над десетгодишна возраст. Тој факт нужно барал од самиот почеток на слободното живеење да се преземат широки мерки и активности за отстранување на оваа културно-просветна заостанатост.

Само во текот на првите 5 години по Ослободувањето (1945–1950) се организирани повеќе од 9.000 аналфабетски курсеви, во кои биле опфатени околу 300.000 неписмени лица. Како резултат на овие и други преземени активности, процентот на неписмените постојано опаѓал. Статистичките показатели ја даваат следнава периодична слика на опаѓањето на процентот на неписменото население: 1948 – 40,3%; 1961 – 24,5%; 1994 – 6,7%; 2004 – 3,9%.

## Првите училишта
Меѓу првите училишта во кое се изведувала наставата на современ, стандарден, македонски јазик е училиштето во кичевското село Подвис, а второто се наоѓа во преспанското село Љубојно. Учител во Подвис бил подвижанецот Василко Лазарески, а во Љубојно, Методија Јовковски, Благоја Ничевски и Јосиф Кондовски од Љубојно, Филип Поповски од Долно Дупени и Фанија Чемчева од Воден, Егејска Македонија.

Забележани се и образовните активности и во кичевското село Кнежино. Таму како учител се јавува Борис Петрески, трговски работник со стекнато образование на печалба во Белград. Училиштето било сместено сретсело, во куќата на Трајан Јоноски, кој во исто време е претседател на НОО во селото.

## Наводи


## Литература

* Киро Камберски - *Од буквар до универзитет, Скопје, 1994*.
* Аце Сајкоски - *Кичевчани втемелувачи на македонската државност, НИП “Ѓурѓа”, Скопје 1994*

Категорија:Историја на Македонија
Категорија:Македонија во 1940-тите
Кутлевец (Долани)

**Кутлевец** — археолошко наоѓалиште во штипското село Долани. Претставува населба од римското време. Се наоѓа на 12-тиот километар од двете страни на патот Штип-Радовиш, на десниот брег на реката Лакавица, во близината доланските трла. Теренот е рамнина, на југоисточниот крај опкружена со мали височинки, на која по површина има делови од керамички садови со сива боја и делови од тегули. Најдени се и остатоци од темели на грнчарска фурна.

## Поврзано
*Дива Топола — населба од доцноантичкото време;
*Ерџелија — населба од доцноантичкото време;
*Јаребичова Вода — водовод од доцноантичкото време;
*Кале - Градиште — утврдена населба од доцноантичкото време;
*Рамниште — населба од римското време;
*Ќерамидница — населба од доцноантичкото време;
*Чука — населба и некропола од доцноантичкото време;
*Долани;
*Список на археолошки наоѓалишта во Штипско.

## Наводи
Рамниште (Долани)

**Кутлевец** — археолошко наоѓалиште во штипското село Долани. Претставува населба од римското време. На околу 100 м јужно од селото, на една мала височинка со зарамнето плато, кое зафаќа 1,5 хектар, се среќаваат делови од керамички садови, тули, тегули и кршен камен. Во нивата на еден жител биле најдени монети од времето на Диоклецијан. Местото е познато уште под името Десетски Гумна.

## Поврзано
*Дива Топола — населба од доцноантичкото време;
*Ерџелија — населба од доцноантичкото време;
*Јаребичова Вода — водовод од доцноантичкото време;
*Кале - Градиште — утврдена населба од доцноантичкото време;
*Кутлевец — населба од римското време;
*Ќерамидница — населба од доцноантичкото време;
*Чука — населба и некропола од доцноантичкото време;
*Долани;
*Список на археолошки наоѓалишта во Штипско.

## Наводи
Ќерамидница (Долани)

**Ерџелија** — археолошко наоѓалиште во штипското село Долани. Претставува населба од доцноантичкото време. Се наоѓа на 1,5 км од патот Штип-Радовиш, на голема рамнина долга 500 м и широка 30 м, која лежи на левиот брег на реката Лакавица. По површината се среќаваат многубројни делови од керамички садови работени на колце, со црвена и сива боја и со различно профилирани врат и уста. Најдени се и два пирамидални тегови од печена земја.

## Поврзано
*Дива Топола — населба од доцноантичкото време;
*Ерџелија — населба од доцноантичкото време;
*Јаребичова Вода — водовод од доцноантичкото време;
*Кале - Градиште — утврдена населба од доцноантичкото време;
*Кутлевец — населба од римското време;
*Рамниште — населба од римското време;
*Чука — населба и некропола од доцноантичкото време;
*Долани;
*Список на археолошки наоѓалишта во Штипско.

## Наводи
Чука (Долани)

**Чука** — археолошко наоѓалиште во штипското село Долани. Претставува населба и некропола од доцноантичкото време. Се наоѓа на зарамнета тераса на левиот брег на реката Лакавица, оддалечена 1 км десно од патот Штип-Радовиш, со површина од околу 2 хектара. Според кажувањата на еден жител, при орањето на нивите биле откривани темели од ѕидови, а друг жител  откопал гроб со конструкција од камени плочи, без прилози. Денес на површината се забележуваат делови од керамички садови тегули и градежен материјал.

## Поврзано
*Дива Топола — населба од доцноантичкото време;
*Ерџелија — населба од доцноантичкото време;
*Јаребичова Вода — водовод од доцноантичкото време;
*Кале - Градиште — утврдена населба од доцноантичкото време;
*Кутлевец — населба од римското време;
*Рамниште — населба од римското време;
*Ќерамидница — населба од доцноантичкото време;
*Долани;
*Список на археолошки наоѓалишта во Штипско.

## Наводи
Црква Св. Пантелеј (Брест)

*Оваа статија е за археолошкото наоѓалиште. За современата црква, видете [[Црква „Св. Пантелејмон“ - Брест]]*

**Црква Св. Пантелеј** — археолошко наоѓалиште во штипското село Брест, кое претставува средновековна црква.

Наоѓалиштето се наоѓа на 1,5 километри јужно од патот Штип-Радовиш, покрај патот за селото се наоѓа црква подигната во 1923 година врз постари темели. Според исказите на учесниците во градежните работи, биле најдени метални крстови и парчиња од камења пластика кои не се зачувани. На 30 метри источно од неа се распознаваат темели од друга помала градба, наречена Крст, која се почитува како свето место. Наоѓалиштето и црквата ги споменува историчарот Томо Томоски поврзувајќи ги со средновековниот град Добрун на наоѓалиштето Плоча.

## Поврзано

*Крундилов Дол — населба од доцноантичкото време;
*Плоча — средновековно градиште;
*Шумнати Рид — викус од доцноантичкото време;
*Брест;
*Список на археолошки наоѓалишта во Штипско.

## Наводи
Туинска Река

**Туинска Река** — мала река која извира на планината Добра Вода, североисточно од Кичево. Поминува низ селата Туин и Арангел.

Реката учествува во создавањето на реката Темница, заедно со малата Поповјанска Река.

## Галерија


Податотека:Туинска Река низ Арангел.jpg|Река низ селото Арангел


## Поврзано
* Туин
* Арангел
* Темница

## Наводи

## Надворешни врски

Категорија:Реки во Македонија
Категорија:Туин
Категорија:Арангел (село)
Суалио Меите

**Суалио Меите** (роден на  година во ) — француски фудбалер, играч од средниот ред на Кремонезе на заем од Бенфика.

## Наводи

Категорија:Фудбалери на ФК Осер
Категорија:Фудбалери на ФК Лил
Категорија:Фудбалери на ФК Монако
Категорија:Фудбалери на ФК Бордо
Категорија:Фудбалери на ФК Торино
Категорија:Фудбалери на Милан
Категорија:Фудбалери на ФК Бенфика
Категорија:Фудбалери на ФК Кремонезе
Категорија:Фудбалери во Серија А
Категорија:Луѓе од Париз
Категорија:Француски фудбалери
Категорија:Живи луѓе
Џамија (Туин)

**Џамија (Туин)** — главна селска џамија во селото Туин, во Општина Кичево, Македонија.

## Местоположба

Џамијата се наоѓа во средишниот дел на селото Туин.

## Галерија


Податотека:Џамија во Туин 2.jpg|Портата
Податотека:Џамија во Туин 3.jpg|Влезот


## Наводи

## Надворешни врски

Категорија:Туин
Категорија:Џамии во Општина Кичево
Категорија:Џамии во Кичевското муфтиство
Тргопродукт

**Тргопродукт** — трговско друштво за преработка и конзервирање на овошје и зеленчук.

## Организација и управување
Претпријатието „Тргопродукт“ е организирано како друштво со ограничена одговорност на едно лице (Дооел). Седиштето на претпријатието се наоѓа во струмичкото село Дабиље. 

## Производство
Во 2019 година, во „Тргопродукт“ работеле вкупно 69 вработени.

## Финансиски показатели
Во 2019 година, „Тргопродукт“ остварил вкупен приход од 662 613 957 денари и мерено според овој показател, бил најголемото претпријатие во македонската индустрија за преработка и конзервирање на овошје и зеленчук. Исто така, „Тргопродукт“ бил најголемото претрпијатие во оваа индустрија и според остварената добивка, која во 2019 година изнесувала 106 327 378 денари. 

## Наводи

Категорија:Трговски друштва во Македонија
Регулатива 2015/848

**Регулативата 2015/848** — правен документ донесен од Европскиот парламент и на Советот на Европската унија со кој се регулира постапката на стечај. Таа ги поставува правилата за постапките за прогласување несолвентност, банкрот, затворање на несолвентните фирми (преку ликвидација или стечај), како и судските активности поврзани со овие постапки. Регулативата се однесува на сите физички и правни лица, незваисно од формата на организација, кои ги исполнуваат условите наведени во неа.

## Опфат на Регулативата
Регулативата 2015/848 се однесува на јавните колективни постапки, вклучувајќи ги и привремените постапки кои се поврзани со законите во врска со несолвентноста. Во согласност со неа, во активностите на спасување на должникот, приспособување на долгот, реорганизација и ликвидација:
* на должникот целосно или делумно му се врши продажба на имотот при што се назначува стечаен управник,
* имотот на должникот е предмет на контрола или надзор од страна на судот,
* се дозволува привремен прекин на поединечната постапка за извршување од страна на судот со цел да се започнат преговори меѓу должникот и неговите доверители, под услов да бидат заштитени сите доверители, а ако не се постигне договор, тогаш се применува некоја од горенаведнеите две постапки.

Оваа Регулатива се однесува и на постапките за спасување на должникот во случај на нивно нарушено функционирање, а овие постапки може да започнат и во случај кога постои веројатност дека фирмата ќе западне во несолвентност. Целта на овие постапки за спасување е да се избегне несолвентноста на должникот или престанување на неговото работење. Колективните постапки кои ги покрива оваа регулатива треба да ги опфатат сите или повеќето доверители, но под услов со нив да не се засегнати правата на останатите доверители.

## Поважни одредби на Регулативата
Поважни одредби на Регулативата 2015/848 се следниве:
* Сите известувања за текот на стечајната постапка треба да се објавуваат преку електронска огласна страница
* Поставување одредени услови за назначувањето, стручноста и усовршувањето на стечајните управници
* Стечајниот управник има овластување да достави план за реорганизација на должникот

## Наводи

Категорија:Регулатива на Европската Унија
Регионален пат 2243

**Регионален пат 2243** (ознака: **Р2243**) — регионален пат во Македонија, со насока на движење југ-север. Има вкупна должина од 46,0 километри и 4 делници. Патот започнува во близина на градот Струга и се движи на север длабоко во планината Караорман преку селата Локов и Буринец, завршувајќи кај хидроцентралата „Глобочица“.

## Делници

Регионалниот пат 2243 според Јавното претпријатие за државни патишта има вкупно 4 различни делници.

## Поврзано
* Регионални патишта во Македонија

## Наводи

## Надворешни врски

Категорија:Регионални патишта во Македонија
Регионален пат 2244

**Регионален пат 2244** (ознака: **Р2244**) — регионален пат во Македонија, со насока на движење југ-север. Има вкупна должина од 16,7 километри и само 1 делница. Патот започнува во селото Драгоманце и се движи низ областа Козјачија, поминувајќи покрај опсерваторијата Кокино и завршувајќи во селото Рамно.

## Делници

Регионалниот пат 2244 според Јавното претпријатие за државни патишта има вкупно 1 делница.

## Поврзано
* Регионални патишта во Македонија

## Наводи

## Надворешни врски

Категорија:Регионални патишта во Македонија
Регионален пат 2249

**Регионален пат 2249** (ознака: **Р2249**) — регионален пат во Македонија, со насока на движење север-југ. Има вкупна должина од 21,2 километри и само 1 исцртана делница. Патот започнува кај Мелнички мост и се движи низ селата Центар Жупа и Брештани, завршувајќи кај ХЕЦ „Глобочица“.

Патот помеѓу Елевци и ХЕЦ „Глобочица“, иако е предвиден и завршен со асфалтирање, не е проектиран со соодветни делници и таа должина на патот не е прикажана во вкупната негова должина.

## Делници

Регионалниот пат 2249 според Јавното претпријатие за државни патишта има вкупно 1 делница.

## Поврзано
* Регионални патишта во Македонија

## Наводи

## Надворешни врски

Категорија:Регионални патишта во Македонија
Винаријата Маркам

десно|мини|290x290пкс| Лозови насади Маркам
**Винарска визба Маркам** е винарија која е создадена во долината Напа, Калифорнија, во 1874 година. Винаријата Маркам работела постојано од своето основање (иако под различни имиња) и е четвртата најстара винарија што работи постојано, во округот Напа.

## Историја
Винаријата Маркам е создадена од Џенан Лоран, кој бил  имигрант од регионот Бордо во Франција, и пристигнал во Калифорнија во 1852 година како дел од приливот на население што произлезе од златната треска во Калифорнија. Видел дека земјата во долината Напа е соодветна за производство на вино и ја создал својата фабрика за производство на вино во 1874 година. Лоран и неговите лози станале познати текот на 1880-ти години.

Џенан Лоран починал во 1890 година, а неговата винарија продолжила со успешна работа до 1978 година. Таа година, винаторот Брус Маркам ја купил винаријата на Лоран и ги работел лозјата во околните Јантвил, Оук Нол и Калистога, Калифорнија. Со тоа ги основал лозовите насади Маркам.

Во 1988 година винаријата Лоран била продадена на јапонскиот производител на вино и алкохолни пијалаци Мерсијан Корпорејшн. Тој започнал четиригодишна програма за реновирање, проширување и засадување на повеќе лозови насади на имотот на Маркам, вреден повеќе од милион долари. Со помош на овие реновирања и засадување на лози повеќе од двојно го зголемил капацитетот на лозовите насади Маркам.

Од 2019 година винаријата е во сопственост на јапонската компанија Кирин.

## Лозја
На винаријата Маркам во долината Напа и припаѓаат 350 хектрарина лозје во областите што се граничат со планината. Света Елена, околу заедниците Калистога, Јантвил и Оук Кнол.

## Вина
Винаријата Маркам произведува вина од видовите Мерло, Каберне Совињон, Совињон блан и Шардоне. Винаријата е историски позната по своето вино Каберне Совињон, иако виното Мерло кое било познато во 1980 година подоцна станало предводник.

## Наводи

## Надворешни врски

* Лозови насади Маркам
* Маркам 

Категорија:Винарски визби во САД
Gerbilliscus kempi

мини|Gerbilliscus kempi
***Gerbilliscus kempi*** е вид на глодач. Видовите *G. kempi* и *G. gambianus* се сметаат за синоними на овој вид, но  сепак, IUCN го процени секое класифицирање како да се различни видови.

Според Меѓународниот сојуз за заштита на природата во 2004 година, видот *G. kempi* како што тие го нарекуваат е пронајден во државите:  Бенин, Буркина Фасо, Бурунди, Камерун, Централноафриканска Република, Чад, Демократска Република Конго, Брегот на Слоновата Коска, Етиопија, Гана, Гвинеја, Кенија, Мали, Нигерија, Руанда, Сиера Леоне, Судан, Того, Уганда и  Либерија.

## Наводи

Категорија:Незагрозени видови според МСЗП
Категорија:Цицачи на Африка
Регионален пат 2247

**Регионален пат 2247** (ознака: **Р2247**) — регионален пат во Македонија, со насока на движење запад-исток. Има вкупна должина од 23,7 километри и 2 делници. Патот започнува во селото Павлешенци и се движи низ селата Татомир и Секулица, завршувајќи на раскрсницата кај селата Туралево и Живалево.

## Делници

Регионалниот пат 2247 според Јавното претпријатие за државни патишта има вкупно 2 различни делници.

## Поврзано
* Регионални патишта во Македонија

## Наводи

## Надворешни врски

Категорија:Регионални патишта во Македонија
Регионален пат 2246

**Регионален пат 2246** (ознака: **Р2246**) — регионален пат во Македонија, со насока на движење југ-север. Има вкупна должина од 29,3 километри и само 1 делница. Патот започнува во градот Крива Паланка и се движи низ селата Осиче и Огут, завршувајќи на македонско-српската граница.

## Делници

Регионалниот пат 2246 според Јавното претпријатие за државни патишта има вкупно 4 различни делници.

Како посебен крак на овој регионален пат влегува делницата 1558 до селото Гари во должина од 1.508 метри, со што вкупната должина на Р2246 е 34,7 километри.

## Поврзано
* Регионални патишта во Македонија

## Наводи

## Надворешни врски

Категорија:Регионални патишта во Македонија
Глувчето од тревната шума

**Глувчето од тревната шума** ( *Akodon torque* ) е вид глодач од семејството Cricetidae . Овој вид на глодачи го има само во Перу .

## Користена литература

* Мусер, Г.G и М.Д. Карлетон. 2005 година Натсемејство Муроидеа. стр.&nbsp;894–1531 *во* Цицачки видови на светот, таксономски и географски референт. Ед. Д. Вилсон и Д.М. Ридер. Универзитет Pressонс Хопкинс, Балтимор.

Категорија:Одржување на наведувањето на МСЗП
Категорија:CS1-одржување: ref=harv
Категорија:Незагрозени видови според МСЗП
Aethomys thomasi

**Aethomys thomasi** припаѓа  на видот на глодачи од семејството глувци. Овој вид живее само во Ангола. Неговото природно живеалиште е суптропска или тропска сува грмушка.

## Наводиа

Категорија:Одржување на наведувањето на МСЗП
Категорија:CS1-одржување: ref=harv
Категорија:Незагрозени видови според МСЗП
Категорија:Цицачи на Африка
Крушкова Нива (Смолани)

**Крушкова Нива** — археолошко наоѓалиште во прилепското село Смолани. Претставува населба од неолитот.

На околу 1&nbsp;км североисточно од селото се наоѓа една помала височинка на чија површина се среќаваат неолитски артефакти од керамика, камен и кремен.

## Поврзано
* Список на археолошки наоѓалишта во Прилепско

## Наводи
Регионален пат 2331

**Регионален пат 2331** (ознака: **Р2331**) — регионален пат во Македонија, со насока на движење североисток-југозапад. Има вкупна должина од 17,9 километри и 2 исцртани делници. Патот започнува во селото Брусник и се движи низ селото Нижеполе, завршувајќи од другата страна на Баба Планина кај селото Љубојно.

Патот помеѓу Нижеполе и Љубојно, иако е предвиден, не е проектиран со соодветни делници и таа должина на патот не е прикажана во вкупната негова должина.

## Делници

Регионалниот пат 2331 според Јавното претпријатие за државни патишта има вкупно 2 различни делници.

## Поврзано
* Регионални патишта во Македонија

## Наводи

## Надворешни врски

Категорија:Регионални патишта во Македонија
Андон Китанов

[мини|десно|Црквата „[Црква „Св. Атанасиј“ - Богданци|Св. Атанасиј“ во Богданци.]]
[мини|десно|Манастирот „[Манастир „Св. Ѓорѓи“ - Неготино|Св. Ѓорѓи“ во Неготино.]]
[мини|десно|Црквата „[Црква „Св. Кирил и Методиј“ - Гевгелија|Св. Кирил и Методиј“ во Гевгелија.]]
**Андон Китанов**, полно име: **Андон Китанов Петров Ангелков** (1829 - 1914) — македонски градител, копаничар и иконописец, претставник на Дебарската школа. Изградил и внатрешно уредил голем број на важни цркви и манастири во Македонија.

## Живот и дела
Роден е во 1829 г. во мијачкото велешко село Папрадиште, во големиот градителско-зографски род Ангелковци. Татко му Китан Петров, дедо му Петар и прадедо му Ангелко исто така биле градители и копаничари. Учел кај татко му, и работел претежно како градител, иако се занимавал и со копаничарство и иконопис. Работел во црквите „Св. вмч. Георгиј“ во Кочани, „Св. Никола“ во Штип, „Св. Атанасиј“ во Дојран, каде ги изработил дрворезите и иконописот.

Автор е на „Рождество на пресв. Богородица“ во Согленскиот манастир кај Согле, на новата црква во Пантелејскиот манастир во Пантелеј, во кој го направил иконостасот. Китанов, кој предводел тајфа не поголема од 15 лица, во Велешко ги изградил црквите „Св. Атанасиј“ во Богомила, „Пресв. Богородица“ во Бистрица (1860), „Св. Атанасиј“ во Теово, „Св. Илија“ во Долно Врановци, „Св. Илија“ во Бусилци, „Св. Петка“ во Долно Оризари, „Св. Воскресение Христово“ во Еловец, „Св. Никола“ во Лисиче, „Св. Троица“ во Раштани, „Св. Стефан“ во Нежилово, „Св. Илија“ во Капиново, „Св. Никола“ во Крнино и „Св. Троица“ во Подлес.

Во Гевгелиско ги изградил „Св. Димитриј“ во Балинци, „Св. Архангел Михаил“ во Грчиште, „Св. Константин и Елена“ во Миравци, „Рождество на пресв. Богородица“ во Давидово, „Св. Атанасиј Велики“ во Габрово, „Воснесение Христово“ во Петрово, „Св. Ѓорѓи“ во Серменин, „Св. Димитриј“ во Конско, „Св. Димитриј“ во Кованец, „Св. Константин и Елена“ во Мрзенци, „Св. Петка“ во Прдејци, „Св. Димитриј“ во Смоквица, „Св. Атанасиј“ во Богданци, „Успение на пресв. Богородица“ во Ѓавато и „Рождество на пресв. Богородица“ во Богородица. Во егејскиот дел на гевгелиско ги изградил црквите „Успение на пресв. Богородица“ во Мачуково „Св. Архангели“ во Смол, „Св. Никола“ во Бајалци и „Св. Ѓорѓи“ во Ореовица.

Во Дојранско негови дела се „Св. Петка“ во Марвинци, „Св. Ѓорѓи“ во Аканџали (денес во неговиот егејски дел), „Св. Ѓорѓи“ во Брајковци и „Св. Ѓорѓи“ во Пирава.

Во 1860 г. Китанов го изградил манастирот „Св. Ѓорѓи“, наречен и Неготински манастир. Во 1896 г. ја изградил црквата „Св. Кирил и Методиј“ во Гевгелија.

Со Китанов понекогаш работеле и мајсторите Јаков Зографски и неговиот син Ѓорѓи Зографски, како и Коста Крстев.

Починал во 1914 г. во родното село.

## Родословие

## Поврзано
* Дебарска школа
* Македонска резба
* Ангелковци (папрадишки род)

## Наводи

Категорија:Македонски копаничари
Категорија:Македонски архитекти
Категорија:Македонски иконописци
Категорија:Родени во 1829 година
Категорија:Починати во 1914 година
Категорија:Ангелковци (папрадишки род)
Категорија:Папрадиште (Велешко)
Категорија:Претставници на Дебарската школа
Емилија Златкова Анастасова

**Емилија Златкова Анастасова** ( , ) — македонска писателка. Од петтата година живеела во Пробиштип, каде завршува основно и средно училиште. Завршува македонска книжевност и македонски јазик на факултетот „Блаже Конески“ во Скопје. Плоден автор, основач на издавачката куќа „ЗБОР“ и главен уредник во истата.

Моментално живее и работи во Велес.

## Творештво
Автор е на книгите:

* „Волшебното синџирче“ 2000 г. (роман за деца и млади),
* „Нов Ден, Нова Песна“ 2003 г. (поезија),
* „Поглед кон невидливото“ 2020 г. (збирка драми),
* „Близнаци“ 2020 г. (прв роман за возрасни), 
* „Детето во снегот“ 2020 г. (раскази).
* „Неверство “ 2021 г. (роман)
*„Каде е Емили?“ 2021 г. (роман)
*„Новогодишна ноќ“ 2021 г. (роман)
*„Невообичаен Велигден“ 2022 г. (роман)
*„Одмазда“ 2022 г. (роман)
*„2248“ 2024 г. (роман)

## Наводи

Категорија:Македонски писателки
Категорија:Македонски поетеси
Ложа (Реноар)

*** Ложа ***— слика, масло на платно од  1874 година од францускиот уметник Пјер Огист Реноар. Денес се наоѓа во Кортолд Галерија во Лондон.

## Опис
На сликата е прикажан млада двојка, во театарска ложа во париски театар. 
На сликата е прикажана  Нини Лопес, моделот на Реноар, претставена на  четиринаесет негови слики во следните неколку години. Младиот човек е неговиот брат Едмонд, новинар и уметнички критичар. Одењето во театар било значаен чин, во кој покрај што се гледале претстави, важно било и да се биде виден..
## Стил
Сликата е внимателно надоградувана и композициски и стилски со настојување на доловување на севкупниот впечаток на светлината, како и поетиката која е во слава на животот, таа е една од ретките слики на Реноар, претставена во ентериер и осветлена со вештачко светло.

Боите, начинот на поставување и градација на копозицијата, линиската колористичка ритмика како и чувството на светлосно треперење, всушност го претставуваат импресионизмот во целосна авторска ликовна ангажираност и естетска верба, со што во оваа слика настојува на повеќето ликовни елементи во кои настојува на прикажувањето на портретот, на фигурите и одредена дефинираност и прецизност во севкупниот условен реализам.
## Влијание
Сликата повеќе содржи одредени не само ликовни елементи карактеристични за импресионизмот туку и  одредени литературни реминисценции кои се во своевиден дослух а можеби и инспирација на големиот писател од тој период, реформаторот и книжевниот иноватор Марсел Пруст.
## Наводи

## Надворешни врски
* Renoir at the theatre: looking at la loge via Courtauld Institute Galleries.
* Интерактивный вид зала галереи Института искусства Курто, в котором находится картина «Ложа» www.courtauld.ac.uk
* [Пьер Огюст Ренуар — Ложа](http://impressionism.su/renoir/La_Loge_(Theatre_Box).html), impressionism.su

Категорија:Слики од Пјер Огист Реноар
Категорија:Слики од импресионизмот
Сликарот Моне во неговата градина во Аржантеј

***Сликарот Моне во неговата градина во Аржантеј*** е  масло на платно од  1873 година од импресионистичка слика од  Пјер Огист Реноар.

## Наводи

Категорија: Слики од Пјер Огист Реноар
Категорија: Импресионистички слики
Категорија:Уметнички слики од 1873 година
Џамија (Шутово)

**Џамија (Шутово)** — главна селска џамија во селото Шутово, во Општина Кичево, Македонија.

## Местоположба

Џамијата се наоѓа во средишниот дел на селото Шутово.

## Историја

Џамијата била обновена, откако старата градба била запалена во 1913 година.

## Наводи

## Надворешни врски

Категорија:Шутово
Категорија:Џамии во Општина Кичево
Категорија:Џамии во Кичевското муфтиство
Капачки (Реноар)

***Капачки*** (француски: *Les Baigneuses*) ― маслена слика на платно направена помеѓу 1918 и 1919 година од францускиот сликар Пјер Огист Реноар. Откако била дадена на државата од страна на неговите три сина во 1923 година, во моментов се чува во Музејот Орсе во Париз.

Постојат две групи голи жени: два модели лежат во преден план, плус три капачи во позадина, десно. Еден од моделите на оваа слика е Андрее Хеслинг, која станала првата сопруга на синот на Реноар, Жан. Природниот амбиент прикажан на сликата била големата градина на куќата сопственост на сликарот во Кање-сур-Мер.

На сликата, Реноар отстранил какво било повикување на современиот свет и покажал „безвременска природа“. Капачката темата е доминантна во последната сезона на сликите на Реноар: жените портретирани од сликарот се слободни и неограничени. Овие капачки се „стопени во природата и облините се спојуваат со дрвјата, цвеќињата и со црвената вода“.

Сликата добила критики поради „огромноста на нозете и рацете, слабоста на кожата и розовката боја на моделите“.

## Поврзано
* *[[Русокоса капачка]]* (1881 и 1882)

## Наводи

Категорија:Слики од Пјер Огист Реноар
Мајка и деца

***Мајка и деца*** (позната и како ***Шеталиште*** (*La Promenade*)) ― импресионистичка слика на Пјер Огист Реноар, која е сместена во Фриковата збирка. Иако сликата е најчесто позната како „*Мајка и деца*“*,* Реноар ја претстави со насловот „*Шеталиште*“ во 1876 година. Сликата е прикажана во беседка под низа скали кај Фриковата збирка.

## Наводи

## Библиографија
* 
* 

Категорија:Слики од Пјер Огист Реноар
Рудник „Осломеј“

[мини|300п|десно|Поглед на поранешните јагленокопи на рудникот „Осломеј“ заедно со создаденото [Осломејско Езеро]]

**Осломеј** — наоѓалиште на јаглен во непосредна близина на истоимената термоцентрала. Рудникот претставува површински коп и веќе е целосно исцрпен. Истиот почнал да се експлоатира во 1980 година.

Во јужниот дел на наоѓалиштето, во текот на изминатите години се има создадено Осломејското Езеро.

## Делови

Наоѓалиштето е поделено на два дела:

* Површински коп Осломеј-Исток, каде целосно е изваден јагленот; и
* Површински коп Осломеј-Запад, каде јагленот е во завршна фаза на експлоатација.

## Технологија

Откопувањето на јагленот се вршело со континуирана и дисконтинуирана механизација.

## Поврзано
* Јаглен
* Осломеј
* РЕК „Осломеј“

## Наводи

Категорија:Рудници во Македонија
Категорија:Економија на Кичево
Категорија:Кичево
Категорија:Осломеј
Големите капачки (Реноар)

*** Големите капачки *** ― слика, масло на платно од  1884–1887 година од францускиот уметник Пјер Огист Реноар. Денес се наоѓа во Филаделфија, Соединетите Држави во Музејот на уметноста во Филаделфија.

## Опис
На сликата е прикажана сцена на голи жени како се бањаат. Во преден план, две жени седат покрај водата, а третата стои во водата близу нив. Во позадината , има уште две капачки. 
Таа што стои во водата во преден план, се чини дека треба да попрска со вода една од жените што седт на брегот. Таа жена се потпира назад за да гоизбегне очекувано прскање.

## Стил
Сликата е внимателно надоградувана и композициски и стилски со настојување на доловување на севкупниот впечаток на светлината, како и поетиката која е во слава на животот, во неа  Реноар, целосно се посветува на слободно прикажување на сцени со потполна радост и величење на убавината на женското тело, сликата има одреден наивен, чист, исконски зафат во претставувањето на природата и човекот. 
Боите, начинот на поставување и градација на копозицијата, линиската колористичка ритмика како и чувството на светлосно треперење, всушност го претставуваат импресионизмот во целосна авторска ликовна ангажираност и естетска верба, со што во оваа слика настојува на повеќето ликовни елементи во кои настојува на прикажувањето на фигурите и одредена дефинираност и прецизност во севкупниот условен реализам.

## Влијание
Сликата повеќе содржи одредени не само ликовни елементи карактеристични за импресионизмот туку и  одредени елементи кои директно го најавуваат постимпресионизмот и е еден вид директно влијание и мост кон капачките на Пол Сезан, насликани подоцна и во сосема друг ликовен контекст..

## Наводи

## Надворешни врски
* The Large Bathers, 1884—1887, Pierre-Auguste Renoir, Google Art Project, www.googleartproject.com
* Renoir, The Large Bathers, Khan Academy — www.khanacademy.org
* Пьер Огюст Ренуар — Большие купальщицы, impressionism.su

Категорија:Слики од Пјер Огист Реноар
Категорија:Слики од колекцијата на Музеј Орсе
Категорија:Слики од импресионизмот
Балот кај Мулен де ла Галет

*** Балот кај Мулен де ла Галет *** (попозната и како *** Танцувањето кај Мулен де ла Галет ***) ― слика, масло на платно од  1876 година од францускиот уметник Пјер Огист Реноар. Денес се наоѓа во Музеј Орсе во Париз и една е од  најпознатите ремек-дела на импресионизмот. Создадена е само две години после првата изложба на импресионистите. Сликата  прв пат е претставена на третата изложба на  импресионистите 1877 година и се истакнала  као сликарска поема на среќата и благосостојбата.
## Опис
На неа се прикажани танчерите  облеани сосветлината на  попладневното сонце во дворот пред Мулин де ла Галет  во  Париз на  Монмартр. 
На ова место за танцување најчесто во саботата попладне кога времето било убаво, се собирале најчесто помлади луѓе, припадници на средната класа.
Во сликата владее атмосферата на  идиличното летно попладне, во кое сонцето  низ гранките, но и запалени ламби, ги осветлува танчерите.
## Стил
Сликата е внимателно надоградувана и композициски и стилски со инсистирање на доловување на севкупниот впечаток на светлината,како и поетиката која е во слава на животот, во слава на урбаната социјализација и неотуѓеност.

Боите, начинот на поставување и градација на копозицијата, линиската колористичка ритмика како и чувството на светлосно треперење, всушност го претставуваат импресионизмот во целосна авторска ликовна ангажираност и естетска верба.
## Влијание
Иако сликата се појавува дури на третата изложба на импресионистите, таа според слободата на изразот, неверојатното чувство за светлината и избраниот чист, скоро лежерно пастелен и лебдечки колорит, ќе биде уште поголемо ослободување на импресионистите како и патоказ кон понатамошниот творечки ангажман на ликовните уметници кои во природата ќе ја пронајдат севкупната инспирација и хармонија на човечот со севкупното опкружување.
Таа е и своевиден вовед во идниот постимпресионизам.
се е во слава на животот и природата, како своевидна последна песна пред големите ужаси кои понатаму, особено од почетокот на дваесеттиот  век ќе ја раздрма севкупната цивилизациска оставнина на човештвото.
## Наводи

## Надворешни врски
* Dance at Le Moulin de la Galette, 1876, Auguste Renoir, Google Art Project, www.googleartproject.com
* Пьер Огюст Ренуар — Бал в Мулен де ла Галетт, impressionism.su

Категорија:Слики од Пјер Огист Реноар
Категорија:Слики од збирката на Музејот Орсе
Категорија:Импресионистички слики
Бранка Станковска

**Бранка Станковска** (, во  — ) — македонска радио и тв водителка. Во Македонската радио-телевизија го поминала целиот работен век (1948-1987). Нејзината најава на првиот телелевизиски пренос од Црн Врв на 5 јуни 1964&nbsp;г. е почеток на програмата на ТВ Скопје, емитувана преку сопствената телевизиска мрежа. Неколку месеци подоцна (на 14 декември) Станковска ги читала вестите на првиот телевизиски „Весник“, заедно со Благоја Крстевски, што го означи почетокот на емитувањето на редовната програма на Македонската телевизија. Била една од најпознатите спикерки и водителки на малиот екран.

## Наводи

Категорија:Македонски водители
Категорија:Македонски новинари
Категорија:Луѓе од Скопје
Танц во град

***Танц во град*** ― слика на францускиот уметник Пјер Огист Реноар. Делото од 1883 година е во збирката на Музејот Орсе. Танчери се моделот и уметник Сузан Валадон и пријателот на Реноар, Пол Огист Лот.

Ова дело, заедно со придружните парчиња „*Танц во село*“ и „*Танц во Буживал*“, е произведено по нарачка на трговецот со уметности Пол Дуранд-Руел. Сите три биле насликани во 1883 година, на кои имало две лица кои танцуваат во различни средини (иако жената во „*Танц во село“* е моделирана од Алин Шариго, подоцна сопругата на Реноар).
Податотека:Pierre Auguste Renoir - Country Dance - Google Art Project.jpg| *Танц во село*, 1883 година
Податотека:Pierre-Auguste Renoir - Suzanne Valadon - Dance at Bougival - 02.jpg| *Танц во Буживал*, 1883 година


## Наводи

Категорија:Слики од Пјер Огист Реноар
Мртва природа: цвеќиња

мини
***Мртва природа: цвеќиња*** (француски: ***Nature morte: fleurs***) ― масло на платно од Пјер Огист Реноар во Танхаузеровата збирка во Гугенхајмовиот музеј, Њујорк.

Оваа слика од 1885 година е слична на „*Мртва природа: цвеќиња и бодликави круши*“ за која се верувало дека е насликана една година порано, но во овој случај Реноар не вклучувал овошје и трпезариско платно и бил повеќе воздржан во употребата на бојата.

## Наводи

Категорија:Слики од Пјер Огист Реноар
После капење (Реноар)

***После капење*** (, буквално „Излегување од капење“) ― слика од 1910 година на францускиот сликар Пјер Огист Реноар. Сликата сега е во Барнсовата фондација во Филаделфија.

## Провидност
Сликата била купена од уметникот во Париз, од Пол Дуран-Руел во октомври 1910 година. На 18 декември 1915 година, Алберт К. Барнс (основач на фондацијата) купил од вториот.

## Наводи

### Извори
** André, Albert. *Renoir*. Paris, G. Crès & Cie, 1923, plate 42.
** Barnes, Albert C. and Violette de Mazia. *The Art of Henri-Matisse*. New York: C. Scribner's Sons, 1933, 189, cat. data no. 433.
** *The Art of Renoir*. Merion, Pa.: The Barnes Foundation Press, 1935, 123 n, 124 n, 125 n, 126, 168 n, 195 n, 198 n, 328 ill., cat. data no. 247.
** De Mazia, Violette. "Creative Distortion: The Case of the Levitated Pear." *The Barnes Foundation Journal of the Art Department* 4, no. 1 (Spring 1973): 9, pl. 30.
** "The Barnes Foundation: The Display of Its Art Collection." *Vistas 2*, no. 2 (1981–1983): 112, pl. 125 (installation).
** "Form and Matter." *Vistas 5*, no. 2 (1991): 24–5, pl. 54.
** Basler, A. and Charles Kunstler. *La Peinture Indépendante en France: De Monet à Bonnard*. Paris: G. Crès et cie, 1929, plate 27 ill.
** Besson, G. *Auguste Renoir*. Paris: G. Crès et cie, 1932, pl. 22 ill.
** Fezzi, E. *Tout l'oeuvre peint de Renoir: période impressioniste, 1869–1883*. Paris: Flammarion, 1985, no. 706 ill.
** *French Period Furniture & Decoration*. Auction cat. Sotheby Parke Bernet. New York, June 15, 1950, no. 117. [on related sketch]
** Lucy, Martha and John House. *Renoir in the Barnes Foundation*. New Haven: Yale University Press, 2012: 18, 161, 177, 180 ill., 181, 185, 203, 306-7 cat. 51.
** Meier-Graefe, Julius. Renoir, 1929, p.&nbsp;336, no. 354. *Renoir, peintre du nu, préface d'Henri de Régnier*. Paris, Les éditions Bernheim-Jeune, 1923, ill, n. p.
** Wattenmaker, Richard J. and Anne Distel. *Great French Paintings from The Barnes Foundation: Impressionist, Post-Impressionist, and Early Modern*. New York: Alfred A. Knopf in association with Lincoln University Press, 1993, 86, 87 ill..

Категорија:Слики од Пјер Огист Реноар
Лулашка (Реноар)

៛

***Лулашка*** (француски: *La balançoire*) ― маслена слика масло на платно од францускиот уметник Пјер Огист Реноар од 1876 година, која била водечки експонент на импресионистичкиот стил. Сликата е со димензии 92 х 73 сантиметри и се наоѓа во Музејот Орсе. Реноар ја извршил сликата во денешните градини Музејот Монмартр. Тој изнајмил шупа во градините за да може да биде поблиску до „*Мулен де ла Галет*“ каде што се занимавал со сликање „*[[Балот кај Мулен де ла Галет]]*“.

## Опис
Луѓето на Реноар се чини дека стојат на шумскиот цветен под. Девојчето на лулашката може да има петнаесет години, нејзиниот розов фустан со капа на главата го зголемува шармот на сликањето. Светлината што трепери е прикажана од делови на бледи бои, особено на облеката и на земјата. Ова особено ги вознемирилоа критичарите кога сликата била прикажана на импресионистичката изложба од 1877 година.

Модел била Жан Самари, миленичка на Реноар, кој се појавувала на многу негови слики. Двајцата мажи се братот на Реноар, Едмон и пријателот-сликар, Норбер Гонеут (исто така се појавува во *Балот*).

## Поврзано

* *[[Лулашка (Фрагонар)|Лулашка]]*, слика од Жан Оноре Фрагонар (околу 1767 година)

## Наводи

Категорија:Слики од Пјер Огист Реноар
Селиште (Смолани)

**Селиште** — археолошко наоѓалиште во прилепското село Смолани. Претставува населба од римско време.

На 700&nbsp;м североисточно од селото, над патот за селото Царевиќ, на површина од неколку хектари има голем број фрагменти од керамички садови, питоси, тегули, имбрекси и тули, а била најдена и монета од царот Аврелијан (III век). Монетата се чува во Заводот и музеј во Прилеп.

## Поврзано
* Список на археолошки наоѓалишта во Прилепско

## Наводи
Црква Св. Димитрија (Смолани)

**Црква Св. Димитриј**  — археолошко наоѓалиште во прилепското село Смолани. Претставува осамен наод од римско време.

Пред влезот во селската црква „Св. Димитриј“ се наоѓа античка база од мермер, со едноставно профилиран венец во горниот дел.

## Поврзано
* Список на археолошки наоѓалишта во Прилепско

## Наводи
Лозја (Смолани)

**Лозја** — археолошко наоѓалиште во прилепското село Смолани. Претставува населба од римско време.

На околу 1&nbsp;км западно од селото, на едно поголемо плато се среќаваат фрагменти од керамички садови, тегули, имбрекси и друг градежен материјал, а се забележуваат и остатоци од темели на повеќе градби.

На стотина метри од ова место е наоѓалиштето Гробишта, кое претставува некропола од доцноантичко време.

## Поврзано
* Список на археолошки наоѓалишта во Прилепско

## Наводи
Гробишта (Смолани)

**Гробишта** — археолошко наоѓалиште во прилепското село Смолани. Претставува некропола од доцноантичко време.

На 1&nbsp;км западно од селото, а на стотина метри од наоѓалиштето Лозја се пронајдени гробови градени со камени плочи, со насоченост запад-исток.

## Поврзано
* Список на археолошки наоѓалишта во Прилепско

## Наводи
Изгорено Трло (Смолани)

**Изгорено Трло** — археолошко наоѓалиште во прилепското село Смолани. Претставува населба од римско време.

На една висорамнина оддалечена 1&nbsp;км југозападно од селото се наоѓа множество фрагменти од керамички садови, тегули, имбрекси, како и друг градежен материјал.

## Поврзано
* Список на археолошки наоѓалишта во Прилепско

## Наводи
Писмо од Гоце Делчев до Никола Малешевски (1899)

Во прилог следи извадок од писмото на Гоце испретено до Никола Малешевски на .
 

## Спорност
Според дел од бугарската академска заедница, ова писмо е доказ за бугарската национлна свест на Гоце Делчев. Сепак, голем број македонски историчари ја спорат оваа теза и сметаат дека спорниот дел според начинот и контекстот во кој е напишан е само иронија и не се мисли на националната свест. Како поткрепа на овој став се бројните други писма на Делчев во кои јасно се искажува за Македонец. Дури Гоце Делчев самиот себеси во истото писмо истакнува како Бугарите и Бугарофилите, и Грците се болест врз македонското население. 

## Спорен дел
### Спорниот дел од писмото напишано со оригиналната типографија

### Спорниот дел од писмото според современиот македонски правопис

## Белешки
:А) дел од писмата на Гоце Делчев можат да се прочитаат на викиизворникот.

## Наводи

Категорија:Гоце Делчев
Категорија:Писма од Гоце Делчев
Категорија:Македонска револуционерна организација
Категорија:Писма
Суркова Страга (Смолани)

**Суркова Страга** — археолошко наоѓалиште во прилепското село Смолани. Претставува населба од римско време.

На 2&nbsp;км североисточно од селото, на една мала површина се наоѓаат остатоци од темели на градба, фрагменти од керамички садови, питоси, тегули, и имбрекси.

## Поврзано
* Список на археолошки наоѓалишта во Прилепско

## Наводи
Белотрака окатка

**Белотрака окатка** (*Pseudochazara anthelea*) е вид на пеперутка, од семејството на шаренците. Пеперугата живее во Македонија, Албанија, Бугарија, Грција, Турција и Ирак. Мажјаците се различни од женките со тоа што имаат бела долна страна. Пеперугите живеат во суви и каменести предели, најчесто варовници.

## Подвидови
Има само еден подвид на белотраката окатка:
**Pseudochazara anthelea amalthea* Frivaldsky 1845
Овој вид живее покрај реката Струма и на островот Крит.

## Лет
Овој вид на пеперуги летаат од мај до јули, во зависност од местото  и климата. Ларвите живеат на треви.

## Опис
Мажјаците се кафеави со бела примеса во средишниот дел на горната страна на крилјата, каде во долниот дел има жолтеникаво-портокалови нијанци. Има црни точки кај жолтеникавите нијанси. Долниот дел на крилјата е сив со бели точки. Женките се светлокафеави и имаат портокалова нијанса, и нема бела боја.  Има црни точки во портокаловиот дел. Овие пеперуги ги има многу во средините каде живеат и летаат од април до јуни.

## Наводи

## Литература
*Species info
*"''Pseudochazara'' de Lesse, 1951" at Markku Savela's *Lepidoptera and Some Other Life Forms*
**Butterflies of Europe*, Tom Tolman, 1997, Princeton University Press

## Надворешни врски
* Белотрака окатка

Категорија:Шаренци
Категорија:Инсекти на Македонија
Мелиса Фумеро

**Мелиса Фумеро** (*моминско* **Гало,** родена на **19.08.1982**)  е американска глумица и режисерка. Таа е позната по тоа што ги толкуваше Еми Сантјаго на *[[Бруклин девет-девет]]* и Адријана Крамер на „*Еден живот за живеење“* .

## Ран живот
Фумеро е родена како Мелиса Гало  во Северен Берген, Њу Џерси.  Таа пораснала во Гутенберг, Њу Џерси до 6-годишна возраст, кога нејзиното семејство се преселило во Линдхурст, Њу Џерси. На 19 години, таа се преселила во Њујорк  да студира на Универзитетот во Њујорк, од каде што се стекнала со диплома за ликовни уметности во драма во 2003 година.

## Кариера
Втора глумица што ја толкувала Адријана во „*Еден живот за живеење“*, Фумеро се приклучила на серијата на 20 јануари 2004 година. Адријана е долго изгубената ќерка на долгогодишниот лик Доријан Крамер Лорд, портретирана со паузи од 1979 година, од победникот на ,,Дејтајм Еми", Робин Штрасер. Фумеро ја добила улогата на Адријана на нејзиниот последен ден како студент на универзитетот Њујорк. Кон крајот на 2007 година таа одлучила да не го продолжи договорот со серијата, но останала како лик кој повремено се појавува за да ја заврши приказната на Адријана што завршила на 11 јуни 2008 година. Фумеро се вратила во „ *Еден живот за живеење“* во септември 2008 година во серија од 15 епизоди. Фумеро гостувала на *ОЛТЛ* на 12 февруари 2010 година, за да помогне во враќањето на Кели Крамер (Џина Тогони ).

Фумеро дебитирала на големиот екран во главна улога во независниот филм *Малиот Танчер* од 2009 година. Во 2010 година, таа се појавила во пет епизоди од „*[[Озборувачка (ТВ серија)|Озборувачката]]*“ на ЦВ како Зои, една од минионите на Блер Валдорф. Во 2013 година, таа била вклучена во *[[Бруклин девет-девет|Бруклин девет-девет на]]* Фокс / Ен-Би-Си во улогата на Ејми Сантјаго, главната женска улога наспроти Енди Самберг. Фумеро дебитирала како режисер во 2019 година кога ја режирала епизодата од 6-та сезона на *[[Бруклин девет-девет]]* „Враќање на кралот“.

## Личен живот
Фумеро се омажила со нејзината ко-ѕвезда од ,,*Еден живот за живеење"* Дејвид Фумеро на 9 декември 2007 година и оттогаш се нарекува Мелиса Фумеро.   Двојката има два сина: Енцо (роден на 24 март 2016 година)  и Аксел (роден на 14 февруари 2020 година).

## Филмографија

### Филм

### Телевизија

### Интернет серии

## Аудио книги

## Награди и номинации

## Наводи

## Надворешни врски

* 

Категорија:Американски глумици‎
Категорија:Родени во 1982 година
Грчка окатка

**Грчка окатка** (*Pseudochazara graeca*) е вид на пеперутка, дел од семејството на шаренците. Пеперутката живее во Македонија, на Пелистер, и во Грција.

## Опис
Оваа пеперутка е средна по големина. Мажјакот  и женката се слични, по боја се кафени, во средишниот дел на горната страна на кријата има темнокафена нијанса, а рабовите се светлокафени. На светлокафените нијанси има по две црни точки. Оваа пеперуга лета од средината на јули до август. Ларвите живеат на треви.

## Подвидови
**Pseudochazara graeca graeca* 
**Pseudochazara graeca apollo* (Gross, 1978)
**Pseudochazara graeca coutsis* (Brown, 1977) 
**Pseudochazara graeca pelops* (Gross, 1978)

## Наводи

## Надворешни врски
* Грчка окатка

Категорија:Шаренци
Категорија:Инсекти на Македонија
Национален парк Катаи

**Националниот парк Катаи** — заштитен национален парк кој се наоѓа во регионот на Хоксбери во Сиднеј, Нов Јужен Велс, во Источна Австралија. Националниот парк има површина од 424 хекатари и  се наоѓа на околу 55 километри северозападно од централната деловна област во Сиднеј. Националниот парк Катаи ги содржи и **паркот Мичел** и **фармата Хоуп**.

## Локација и одлики
лево|мини| Земјоделска област за националниот парк Катаи
лево|мини| Колибата на Томас Арндел
Националниот парк Катаи се наоѓа близу реката Хоксбери и има три области: паркот Катаи кој се наоѓа раскрсницата на реката Катај и реката Хоксбери, фармата Хоуп со паркот Катај на север и паркот Мичел приближно 2.5 км по должината на потокот Катај.

Дел од националниот парк Катаи бил пристаниште за Првата флота, а паркот има важни историски и археолошки ресурси. Има и една куќичка која била изградена во 1820-тите, урнатини на камена ветерница за која се смета дека е најстарата индустриска зграда во Австралија, суви изградени од осудени камени sидови и низа други одлики што ги покажуваат промените во местото од почетокот на XIX век. Националниот парк исто така содржи голем број абориџински места кои се од големо значење за нашето разбирање за областа Катаи пред европското населување.

Домот Катаи е изграден околу 1820 година и неговиот извор е наведен од Националната доверба и Австралиската комисија за наследство . Мелницата за фарми „Надеж“ на фармата „Надеж“ исто така е  заведена во Регистарот на национални добра, веројатно е изградена околу 1806 година и за неа  се верува дека е најстарата индустриска локација во Австралија.

## Поврзано

* Заштитени области на Нов Јужен Велс
* Катаи, Нов Јужен Велс

## Користена литература

## Надворешни врски

* 
*  
* 
* 

Категорија:Координати на Википодатоците
Категорија:МСЗП-Категорија II
Категорија:Национални паркови во Австралија